Pixar

Η Pixar Animation Studios ή Pixar είναι εταιρεία παραγωγής κινηματογραφικών ταινιών, που εδρεύει στο Έμερβιλ της Καλιφόρνια των Ηνωμένων πολιτειών.

Ιστορία 
Η Pixar ξεκίνησε το 1984 από την ομάδα ειδικών εφέ του σκηνοθέτη Τζορτζ Λούκας, οπότε και δημιούργησε το πρώτο της τρισδιάστατο κινούμενο σχέδιο, μια ταινία μικρού μήκους, με τον τίτλο Andre & Wally B. σκηνοθετημένο από τον Τζον Λάσιτερ. Το όνομά της ως ανεξάρτητη εταιρεία, ωστόσο, δεν το απέκτησε πριν το 1986 όταν ο πολύ γνωστός επιχειρηματίας Στηβ Τζομπς εξαγόρασε το τμήμα των ειδικών εφέ του Τζορτζ Λούκας, το οποίο εκείνη την περίοδο απασχολούσε σαράντα τέσσερα άτομα. Με τη φαινομενικά πρώτη της τρισδιάστατη, επίσης μικρού μήκους ταινία Luxo Jr. προτείνεται για το πρώτο της Όσκαρ, και συνεχίζει μέχρι το 1990 με τις μικρού μήκους ταινίες Red's dream, Tin Toy και Knick Knack. Για να εξασφαλίζουν οι υπάλληλοι της τα προς το ζην μέχρι τότε, η Pixar αναλάμβανε την δημιουργία πολλών τρισδιάστατων διαφημίσεων μεγάλων εταιρειών, των οποίων οι παραγγελίες πλήθαιναν όσο περνούσε ο καιρός.

Το 1991, η Pixar, κλείνοντας ένα συμβόλαιο με την Walt Disney Pictures, εξασφαλίζει το λαμπρότερο μέλλον της. Χάρη στο συμβόλαιο αυτό, η Pixar δημιουργούσε αρκετά τρισδιάστατα σκηνικά, που εντάχθηκαν σε ταινίες κινουμένων σχεδίων της Disney, όπως ο Αλαντίν και Η Πεντάμορφη και το Τέρας. Παράλληλα, δόθηκε στους υπαλλήλους της η ευκαιρία για την δημιουργία της πρώτης ταινίας μεγάλου μήκους εξ ολοκλήρου με τη χρήση υπολογιστή, το Toy Story. Η ταινία προβλήθηκε το 1995 και σημείωσε μεγάλη εμπορική και κριτική επιτυχία, καθώς ήταν υποψήφια για πολλαπλά βραβεία, μεταξύ των οποίων δύο Χρυσές Σφαίρες. Επίσης, απέσπασε οκτώ βραβεία Annie και το Όσκαρ στην κατηγορία Εξαιρετικό Επίτευγμα.

Οι παραγωγοί της εταιρείας ξεκίνησαν το 1996 την δημιουργία της επόμενης ταινίας τους, και την κυκλοφορία του Toy Story σε μορφή βίντεο. Μετά από έξι ακόμη ταινίες και έσοδα που ξεπερνούσαν τα 3 δισεκατομμύρια δολάρια, η Pixar σχεδίασε την όγδοη ταινία της με τον τίτλο Ο Ρατατούης, που προβλήθηκε στις Ηνωμένες Πολιτείες τον Ιούνιο του 2007.

Pixar και Disney 
Όλες οι ταινίες μεγάλου μήκους της Pixar δημιουργούνταν σε άρρηκτη συνεργασία με την Walt Disney Pictures. Όλα τα στάδια της παραγωγής (συγγραφή, ανάπτυξη, animation) γίνονταν από την Pixar, με το κόστος να καλύπτεται κατά το μεγαλύτερο ποσοστό από την Disney. Η Disney επίσης αναλάμβανε την διαφήμιση των ταινιών και την διανομή τους στις Ηνωμένες Πολιτείες. Μετά τη δημιουργία της ταινίας Toy Story, η Pixar έκλεισε με την Disney δεκαετές συμβόλαιο για την δημιουργία πέντε ταινιών, από τις οποίες η δεύτερη θα κρατούσε το 10-15% των εσόδων κάθε ταινίας ως φόρο διανομής, και τα πνευματικά δικαιώματα των χαρακτήρων των ταινιών.

Η συμφωνία ήταν εξαιρετικά κερδοφόρα και για τις δύο εταιρείες, με τις 6 ταινίες να αποδίδουν στην Pixar το ποσό των περίπου 2,5 δισεκατομμυρίων δολαρίων. Αυτό δίνει στην Pixar την πρωτιά στα έσοδα ανά ταινία, ανάμεσα σε κάθε εταιρεία κινηματογραφικής παραγωγής σε ολόκληρο τον κόσμο. Η συνεργασία της Pixar με την Disney, φαινόταν ότι θα σταματούσε το 2006 αφήνοντας την ταινία Αυτοκίνητα (2006) ως τον τελευταίο συνδετικό κρίκο μεταξύ των δύο εταιρειών, ωστόσο στις 24 Ιανουαρίου του 2006, η Disney ανακοινώνει πως αγόρασε το 51% των μετοχών της Pixar (έναντι του προηγούμενου 7%) με το ποσόν των 7,4 δισεκατομμυρίων δολαρίων, συγχωνεύοντας έτσι τις δύο εταιρείες.

Ταινίες

Κινηματογραφικές

Μικρού μήκους 
Πρωτότυπες

Η Pixar έχει δημιουργήσει μία σειρά ταινιών μικρού μήκους, με σκοπό να προβάλει τις νέες τεχνικές του προγράμματος γραφικών της. Οι ταινίες αυτές, είναι κατά βάση κωμικές και μερικές έχουν βραβευθεί με Όσκαρ.

The Adventures of Andre and Wally B. (1984)
Luxo Jr. (1986): Προβλήθηκε με το Toy Story 2
Red's Dream (1987)
Tin Toy (1988 - Όσκαρ): Περιλήφθηκε στην οικιακή συσκευασία του Toy Story
Knick Knack (1989): Προβλήθηκε με το Ψάχνοντας τον Νέμο
Το Παιχνίδι του Τζέρι (Geri's Game) (1997 - Όσκαρ): Προβλήθηκε με τα Ζουζούνια
Χαζοπούλια (For the birds) (2000 - Όσκαρ): Προβλήθηκε με το Μπαμπούλας Α.Ε.
Μπάουντιν (Boundin) (2003): Προβλήθηκε με το Οι Απίθανοι
Ο Άνθρωπος Ορχήστρα (One Man Band) (2005): Προβλήθηκε με το Αυτοκίνητα
Αρπαγή (Lifted) (2006): Προβλήθηκε με το Ο Ρατατούης
Πρέστο (Presto) (2008): Προβλήθηκε με το ΓΟΥΟΛ-Υ
Κατά Τόπους Νεφελώδης (Partly Cloudy) (2009): Προβλήθηκε με το Ψηλά στον Ουρανό
Μέρα & Νύχτα (Day & Night) (2010): Προβλήθηκε με το Toy Story 3
La Luna (2011): Προβλήθηκε με το Brave
The Blue Umbrella (2013): Προβλήθηκε με το Μπαμπούλες Πανεπιστημίου
Λάβα (Lava) (2014): Προβλήθηκε με την ταινία Τα Μυαλά που Κουβαλάς
Η Σούπερ Ομάδα του Σαντζέι (Sanjay's Super Team) (2015): Προβλήθηκε με το Ο Καλόσαυρος
Θαλασσοπούλι (Piper) (2016): Προβλήθηκε με το Ψάχνοντας την Ντόρι
Λου (Lou) (2017): Προβλήθηκε με το Αυτοκίνητα 3
Smash and Grab (2018): Θα προβληθεί με το Οι Απίθανοι 2

Οι 6 πρώτες ταινίες μικρού μήκους, δεν μεταφράστηκαν στα ελληνικά.Σχετικές με τις ταινίες'''Το Καινούργιο Αυτοκίνητο του Μάικ (Mike's New Car) (2002): Περιλαμβάνεται στο DVD της ταινίας Μπαμπούλας Α.Ε.Exploring the Reef (2003): Περιλαμβάνεται στο DVD της ταινίας Ψάχνοντας τον Νέμο
Jack-Jack Attack, Mr. Incredible and Pals και The Incredible Socks (2005): Περιλαμβάνονται στο DVD της ταινίας Οι ΑπίθανοιΟ Μπάρμπας και το Φως Φάντασμα (Mater and the Ghostlight) (2006): Περιλαμβάνεται στο DVD της ταινίας ΑυτοκίνηταΟ Φίλος σου ο Αρουραίος (Your Friend the Rat) (2007): Περιλαμβάνεται στο DVD της ταινίας Ο ΡατατούηςΜΠΕΡΝ-Υ (BURN-E) (2008): Περιλαμβάνεται στο DVD της ταινίας ΓΟΥΟΛ-ΥΗ Ειδική Αποστολή του Νταγκ (Dug's Special Mission) (2009): Περιλαμβάνεται στο DVD της ταινίας Ψηλά στον ΟυρανόGeorge & A.J. (2009)Buzz Lightyear Mission Logs (2012): Περιλαμβάνεται στο DVD της ταινίας Toy Story 3The Legend of Mor'du (2012): Περιλαμβάνεται στο DVD της ταινίας BraveParty Central (2013)Το Πρώτο Ραντεβού της Ράιλι; (Riley's First Date?) (2015): Περιλαμβάνεται στο DVD της ταινίας Τα Μυαλά που ΚουβαλάςMarine Life Interviews (2016): Περιλαμβάνεται στο DVD της ταινίας Ψάχνοντας την ΝτόριΤο Γεύμα του Δάντη (2017)Σχολή Αγώνων της κυρίας Φρίτερ'' (Miss Fritter's Racing Skoool) (2017): Περιλαμβάνεται στο DVD της ταινίας Αυτοκίνητα 3

Παραπομπές

Εξωτερικοί σύνδεσμοι 

 Επίσημη ιστοσελίδα

Κινηματογραφικές εταιρίες παραγωγής
Εταιρίες παραγωγής κινουμένων σχεδίων
Εξαγορές της Disney